A4-0123/99

Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή, την Επιτροπή των Περιφερειών και τις υποψήφιες χώρες της Κεντρικής και Ανατολικής Ευρώπης σχετικά με τις στρατηγικές προσχώρησης ως προς το περιβάλλον: πώς θα ανταποκριθούμε στην πρόκληση της διεύρυνσης με τις υποψήφιες χώρες της Κεντρικής και Ανατολικής Ευρώπης (COM(98)0294 - C4-0380/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0294 - C4-0380/98),

- έχοντας υπόψη τα άρθρα 2, 3 και 3Γ (μελλοντικά άρθρα 2, 3 και 6) της Συνθήκης ΕΚ,

- έχοντας υπόψη την ανακοίνωση της Επιτροπής σχετικά με την Ατζέντα 2000: Για μια ισχυρότερη και διευρυμένη Ένωση (COM(97)2000 - C4-0371/97) και το ψήφισμά του της 4ης Δεκεμβρίου 1997 ((ΕΕ C 388 της 22.12.1997, σελ. 17.)),

- έχοντας υπόψη την ανακοίνωση της Επιτροπής «Συνεργασία στην υπηρεσία της ολοκλήρωσης - Στρατηγική για την ενσωμάτωση του περιβάλλοντος στις πολιτικές της Ευρωπαϊκής Ένωσης» (COM(98)0333 - C4-0410/98) και το ψήφισμά του της 5ης Νοεμβρίου 1998 ((ΕΕ C 359 της 28.11.1998, σελ. 91)),

- έχοντας υπόψη τα συμπεράσματα του Ευρωπαϊκού Συμβουλίου της Βιέννης στις 11 και 12 Δεκεμβρίου 1998,

- έχοντας υπόψη την απόφαση αριθ. 2179/98του Ευρωπαϊκού Κοινοβουλίου και του Συμβουλίου περί αναθεωρήσεως του προγράμματος της Ευρωπαϊκής Κοινότητας σχετικά με την πολιτική και τη δράση για το περιβάλλον και τη βιώσιμη ανάπτυξη «Στόχος η αειφορία» ((ΕΕ L 275 της 10.10.1998, σελ. 1.)),

- έχοντας υπόψη την πρόταση απόφασης του Ευρωπαϊκού Κοινοβουλίου και του Συμβουλίου σχετικά με το πέμπτο πρόγραμμα-πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας ((ΕΕ C 173 της 7.6.1997, σελ. 10.)),

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών (A4-0123/99),

A. λαμβάνοντας υπόψη ότι η μελλοντική διεύρυνση με χώρες της Κεντρικής και Ανατολικής Ευρώπης αποτελεί τη μεγαλύτερη πρόκληση των καιρών μας, τόσο για τις υποψήφιες χώρες όσο και για την ΕΕ, και ότι ταυτόχρονα θα αποτελέσει επίσης μια μεγάλη ευκαιρία για τη βελτίωση της συνολικής κατάστασης του περιβάλλοντος της Ευρώπης,

Β. λαμβάνοντας υπόψη ότι το περιβάλλον θα πρέπει να είναι μια από τις κύριες προτεραιότητες στις διαπραγματεύσεις διεύρυνσης,

Γ. λαμβάνοντας υπόψη ότι η συμμόρφωση των υποψηφίων χωρών με το κοινοτικό κεκτημένο πρέπει να είναι η ελάχιστη απαίτηση για ένταξη στην ΕΕ, ότι δεν θα πρέπει να χορηγηθεί μεταβατική περίοδος που θα υπερβαίνει τα 5 έτη και θα πρέπει να τεθούν σε εφαρμογή συγκεκριμένα χρονοδιαγράμματα και νομοθετικά προγράμματα για υλοποίηση της νομοθεσίας της ΕΕ,

Δ. λαμβάνοντας υπόψη ότι η χρηματοδότηση της ΕΕ θα πρέπει να στοχεύει επαρκώς στην επίτευξη μέγιστης απόδοσης όσον αφορά περιβαλλοντικές βελτιώσεις και ότι το σύνολο της χρηματοδότησης σε άλλους τομείς θα πρέπει να υπακούει στην τήρηση των περιβαλλοντικών απαιτήσεων και να υπόκειται σε ευρείας κλίμακας περιβαλλοντική αξιολόγηση,

1. θεωρεί αναγκαίο ότι το περιβάλλον θα πρέπει να είναι μια από τις κύριες προτεραιότητες στις διαπραγματεύσεις διεύρυνσης[semigr ] αυτό θα πρέπει επίσης να εξασφαλισθεί κατά τις διαπραγματεύσεις στην πράξη τονίζοντας ότι η ένταξη θα είναι δυνατή μόνον όταν γίνει δεκτή και υλοποιηθεί όλη η νομοθεσία της ΕΕ για το περιβάλλον[semigr ] είναι επίσης αναγκαίο οι υποψήφιες χώρες να αποδεχθούν πριν την προσχώρηση τις υποχρεώσεις που ορίζονται στις διεθνείς συμφωνίες για το περιβάλλον[semigr ]

2. καλεί την Επιτροπή, προκειμένου να εφαρμόσει πραγματικά κριτήρια ένταξης, να εκπονήσει κατάσταση με τα σημαντικότερα αιτήματα της κοινοτικής περιβαλλοντικής νομοθεσίας τα οποία θα πρέπει να πληρούν, κατά τη στιγμή της ένταξης οι υποψήφιες χώρες. Η κατάσταση αυτή πρέπει κατ' αρχήν να είναι η αυτή για όλες τις υποψήφιες χώρες μέλη και θα πρέπει να έχει καταρτισθεί βάσει αντικειμενικών περιβαλλοντικών κριτηρίων από κοινού με το Συμβούλιο και το Κοινοβούλιο. Για την εφαρμογή της λοιπής νομοθεσίας πρέπει κατά τη διάρκεια των διαπραγματεύσεων να συναφθούν συμφωνίες μe σαφώς προσδιορισμένα χρονοδιαγράμματα και χρηματοδοτικές δομές[semigr ]

3. πιστεύει ότι θα πρέπει να του υποβάλλονται τακτικά εκθέσεις σχετικά με τα σχέδια δράσης των υποψηφίων χωρών[semigr ]

4. πέπει αμέσως όλες οι νέες επενδύσεις στις ΧΚΑΕ, τόσο οι εσωτερικές όσο και οι εξωτερικές, να πληρούν τους όρους της ισχύουσας νομοθεσίας της ΕΕ [semigr ]

5. είναι της άποψης ότι πρέπει να δοθεί ειδική προσοχή στην ανάπτυξη περιφερειακών και τοπικών περιβαλλοντικών αρχών σε όλες τις υποψήφιες χώρες[semigr ] η προσαρμογή των διατάξεων της ΕΕ για το περιβάλλον στη νομοθεσία των υποψηφίων χωρών θα απαιτήσει σημαντικούς πόρους και μεγάλη διοικητική ανάπτυξη[semigr ] για τη διοικητική ανάπτυξη διατίθεται χρηματοδότηση βάσει του προγράμματος PHARE της ΕΕ[semigr ] αυτού του είδους η χρηματοδότηση θα πρέπει να χρησιμοποιείται ιδιαίτερα για την ανάπτυξη περιβαλλοντικής διοίκησης και για την ανάληψη επενδύσεων υποδομής η οποία απαιτείται για τη διευκόλυνση της συμμόρφωσης με τους περιβαλλοντικούς κανόνες και τις διεθνείς περιβαλλοντικές συμφωνίες[semigr ] για το θέμα αυτό στις περιβαλλοντικές αρχές των υποψηφίων χωρών θα πρέπει να δοθούν συντονιστικές ευθύνες[semigr ] πρέπει να δημιουργηθούν ευκαιρίες για μια ορθή συμμετοχή οργανώσεων πολιτών στη λήψη αποφάσεων σε όλα τα επίπεδα[semigr ] θεωρεί ότι είναι ιδιαίτερα σημαντικό να ενισχυθούν οι υποψήφιες χώρες στις προσπάθειές τους για τη δημιουργία κατάλληλων οργάνων δικαίου ιδιοκτησίας ως προϋπόθεση για ένα μακροπρόθεσμα υγιές περιβάλλον[semigr ]

6. θεωρεί ότι το πρόγραμμα PHARE θα πρέπει να καταστεί αποτελεσματικό μέσο για τη χορήγηση πιστώσεων στις υποψήφιες χώρες, γεγονός που προϋποθέτει μια αποδοτική και καλώς λειτουργούσα γραφειοκρατία για το σκοπό αυτό[semigr ]

7. εφράζει την ικανοποίησή του για την απόφαση να επικεντρωθεί το πρόγραμμα PHARE στην ένταξη αυτή καθαυτή περισσότερο παρά στις ανάγκες και καλεί την Επιτροπή να την ουσιαστικοποιήσει ταχέως[semigr ]

8. συνειδητοποιεί ότι κυρίως οι μικρές και μεσαίες επιχειρήσεις και οι τοπικές και περιφερειακές αρχές δύσκολα μπορούν να λαμβάνουν δάνεια για περιβαλλοντικές επενδύσεις και για το λόγο αυτό καλεί την ΕΤΑΑ και την ΕΤΕ να εξετάσουν τις δυνατότητες δημιουργίας Ταμείων Εγγυήσεων μέσω των οποίων οι τράπεζες της Κεντρικής και Ανατολικής Ευρώπης θα αποκτήσουν μεγαλύτερες δυνατότητες να χορηγούν δάνεια για περιβαλλοντικές επενδύσεις[semigr ]

9. θεωρεί αναγκαίο ότι η κοινοτική χρηματοδότηση από διάφορες πηγές θα πρέπει να επικεντρωθεί ιδιαίτερα σε προγράμματα για τη μείωση των διασυνοριακών εκπομπών[semigr ] πρέπει να δοθεί ιδιαίτερη έμφαση στις δράσεις για τη μείωση εκπομπών στην ατμόσφαιρα[semigr ] αυτό είναι ευρύτερης σημασίας για παράδειγμα για την προστασία του στρώματος του όζοντος, για την πρόληψη αλλαγών του κλίματος και για τη διατήρηση των δασών και της φύσης εν γένει στις υποψήφιες χώρες[semigr ] οι υποψήφιες χώρες θα πρέπει επίσης να ενθαρρυνθούν να υλοποιήσουν την οδηγία περί ολοκληρωμένης πρόληψης και ολοκληρωμένου ελέγχου της ρύπανσης και την οδηγία περί αξιολόγησης των περιβαλλοντικών επιπτώσεων[semigr ] πρέπει επίσης να προστατευθούν με ειδικά μέτρα οι ποταμοί και άλλα διασυνοριακά υδάτινα συστήματα[semigr ] κοινά περιφερειακά προγράμματα μπορούν να προωθήσουν την υλοποίηση, μεταξύ άλλων, των κύριων οδηγιών-πλαισίων σχετικά με την ποιότητα του νερού και της ατμόσφαιρας[semigr ]

10. θεωρεί απαραίτητο να δίδεται κατά την πρόοδο της διαδικασίας διεύρυνσης της ΕΕ ολοένα και μεγαλύτερη σημασία στα περιβαλλοντικά προβλήματα της περιοχής της Βαλτικής[semigr ] προϋπόθεση για την περιφερειακή συνεργασία στην Βαλτική είναι ο αποτελεσματικότερος συντονισμός των προοριζομένων για ενισχύσεις υφισταμένων πόρων της ΕΕ[semigr ] πρέπει να συνεχιστούν οι προσπάθειες συνδυασμού των προγραμμάτων INTERREG, PHARE και TACIS στο πλαίσιο τόσο της διαπεριφερειακής όσο και της διασυνοριακής συνεργασίας, και να ενισχυθεί η περιβαλλοντική διάσταση και στα τρία αυτά προγράμματα[semigr ] επίσης, πρέπει να συνεχιστεί το πρόγραμμα βιώσιμη ανάπτυξη των αστικών κέντρων με την ενσωμάτωση σε αυτό ολοκλήρου της περιοχής της Βαλτικής[semigr ] τα ποσά ενίσχυσης για τη δραστηριότητα αυτή πρέπει να καταβάλλονται υπό μορφήν είτε εθνικών ενισχύσεων είτε ενισχύσεων για προγράμματα που καλύπτουν ολόκληρη την περιοχή[semigr ]

11. υπενθυμίζει ότι ιδιαίτερα στον τομέα της πυρηνικής ασφάλειας και της προστασίας από τις ακτινοβολίες υπάρχουν σοβαρά προβλήματα που απαιτούν την ταχεία λήψη αποφάσεων[semigr ] θεωρεί ζωτικής σημασίας να βελτιωθεί το επίπεδο της πυρηνικής ασφάλειας στις υποψήφιες χώρες έτσι ώστε να είναι σύμφωνο με τις διεθνείς προδιαγραφές[semigr ] πρέπει να παύσει οριστικά η λειτουργία των πυρηνικών αντιδραστήρων που βρίσκονται σε κακή κατάσταση[semigr ] διεθνή χρηματοπιστωτικά όργανα όπως η ΕΤΕ, η ΕΤΑΑ. η Διεθνής Τράπεζα και η Nordic Investment Bank πρέπει να συμμετάσχουν στην υλοποίηση αντικατάστασης ενεργειακών προγραμμάτων[semigr ] η βελτίωση στον τομέα της πυρηνικής ασφάλειας θα πρέπει να θεωρηθεί ως μέρος μιας ευρύτερης ενεργειακής στρατηγικής στην οποία θα αναπτύσσονται βιώσιμες και αποδοτικές από οικονομικής πλευράς ανανεώσιμες πηγές ενέργειας, πράγμα το οποίο θα συμβάλει επίσης στην επίλυση περιβαλλοντικών προβλημάτων παγκοσμίως[semigr ] τονίζει ότι, για τη βελτίωση της πυρηνικής ασφάλειας, θα πρέπει να χρησιμοποιούνται αποκλειστικά οι πιό πρόσφατες και καλύτερες τεχνολογίες, ενώ θα πρέπει να αποκλείονται οι πεπαλαιωμένες τεχνολογίες για την επάνδρωση των αντιδραστήρων στις υποψήφιες χώρες[semigr ]

12. εφιστά την προσοχή στο ότι ο πληθυσμός των υποψηφίων χωρών της Κεντρικής και Ανατολικής Ευρώπης θα πρέπει να ενημερώνεται με σφαιρικό και διεξοδικό τρόπο για την κατάσταση της πυρηνικής ασφάλειας στις χώρες αυτές[semigr ]

13. επισημαίνει, ότι εκτός των επενδύσεων στον τομέα της ενέργειας, και οι επενδύσεις στον τομέα των μεταφορών είναι καθοριστικής σημασίας για την πολιτική που αποβλέπει στην βιώσιμη ανάπτυξη[semigr ] τα μεταφορικά δίκτυα πρέπει να στηρίζονται στα υφιστάμενα πρότυπα και φιλοπεριβαλλοντική και αποτελεσματική, εν σχέσει με το κόστος, της εθνική στρατηγική στον τομέα των μεταφορών[semigr ] τα διάφορα κοινοτικά μέσα οικονομικής ενίσχυσης (π.χ. ISPA) πρέπει να επικεντρωθούν στη διατήρηση και στήριξη των ολιγότερο ρυπογόνων για το περιβάλλον συστημάτων μαζικής μεταφοράς, όπως, π.χ., των σιδηροδρόμων[semigr ] επίσης, τα δίκτυα δημοσίων συγκοινωνιών των πόλεων πρέπει να εκληφθούν ως μέρος των διευρωπαϊκών δικτύων[semigr ] τα φιλικά προς το περιβάλλον έργα στον τομέα των μεταφορών συμβάλλουν τα μέγιστα στη βελτίωση της ποιότητας του ατμοσφαιρικού αέρα στις μεγάλες πόλεις[semigr ]

14. είναι πεπεισμένο ότι το περιβάλλον και η παραγωγή μπορούν ταυτόχρονα να έχουν οφέλη εάν οι περιβαλλοντικές πτυχές λαμβάνονται πλήρως υπόψη από την αρχή στις αποφάσεις για πολιτικές και επενδύσεις στους διάφορους τομείς[semigr ] όλες οι νέες επενδύσεις θα πρέπει να είναι πλήρως σύμφωνες με τους κοινοτικούς κανόνες[semigr ] η συμμόρφωση με αυτή την αρχή θα πρέπει να αποτελεί προϋπόθεση για κοινοτική χρηματοδότηση και κατευθυντηρια γραμμή για τα διεθνή χρηματοπιστωτικά όργανα[semigr ] αυτή η απαίτηση θα πρέπει να ενσωματωθεί στις Συνθήκες προσχώρησης ως νομικώς δεσμευτική υποχρέωση η οποία θα ισχύει επίσης και κατά τη διάρκεια της περιόδου μετά την προσχώρηση[semigr ]

15. τονίζει ότι η υλοποίηση της υφιστάμενης κοινοτικής νομοθεσίας δεν πρέπει να αποτελεί τον τελικό στόχο περιβαλλοντικής πολιτικής στις υποψήφιες χώρες[semigr ] υπενθυμίζει ότι η Συνθήκη του Άμστερνταμ ορίζει ότι οι απαιτήσεις περιβαλλοντικής προστασίας πρέπει να ενσωματώνονται στον καθορισμό και στην υλοποίηση όλων των κοινοτικών πολιτικών και δραστηριοτήτων[semigr ] η ενσωμάτωση περιβαλλοντικών πτυχών σε άλλους τομείς πολιτικής θα πρέπει να αποτελεί ένα συνεχές καθήκον[semigr ] η επίτευξη των στόχων θα πρέπει να επανεξετάζεται τακτικά σε επίπεδο Ευρωπαϊκού Συμβουλίου[semigr ] ανάλογα με την πρόοδο των διαπραγματεύσεων προσχώρησης, οι υποψήφιες χώρες θα συμμετέχουν επίσης στη διαδικασία επενεξέτασης[semigr ]

16. εκφράζει ικανοποίηση για το γεγονός ότι το επίπεδο προστασίας της φύσης στις υποψήφιες χώρες είναι τόσο καλό όσο για παράδειγμα σε πολλά από τα σημερινά κράτη μέλη της ΕΕ[semigr ] οι διαδικασίες ιδιωτικοποιήσεων βρίσκονται καθ' οδόν σε πολλές από τις υποψήφιες χώρες πράγμα που ενδεχομένως να θέσει σε κίνδυνο προστατευόμενες περιοχές και τη διατήρηση της ποικιλότητας της φύσης[semigr ] θεωρεί σημαντικό οι υποψήφιες χώρες να θεσπίσουν σαφείς κανόνες σχετικά με τις περιοχές που πρέπει να προστατευθούν και τις αντισταθμιστικές πληρωμές[semigr ] θα πρέπει να εκσυγχρονισθεί η νομοθεσία των χωρών για την προστασία της φύσης και να μεταφερθούν στην εθνική νομοθεσία οι οδηγίες σχετικά με τη φύση και τα πτηνά[semigr ]

17. εκφράζει φόβους ότι το επίπεδο προστασίας της φύσης στις υποψήφιες χώρες υπάρχει κίνδυνος να μην είναι και τόσο υψηλό λόγω της εντατικοποίησης της γεωργίας και της δασοπονίας καθώς και της κατασκευής οδών[semigr ] θεωρεί ως εκ τούτου αναγκαίο να καταβληθεί ειδικό έκτακτο κονδύλιο στο ταμείο του προγράμματος LIFE για την κάλυψη των αναγκών των υποψηφίων χώρων[semigr ] ωστόσο, οι περιοχές προστασίας μόνες τους είναι ανεπαρκείς να διατηρήσουν τη φυσική ποικιλότητα της Ευρώπης[semigr ] πρέπει να ληφθεί υπόψη σε όλες τις οικονομικές δραστηριότητες η διατήρηση της βιοποικιλότητας[semigr ]

18. θεωρεί ότι υπάρχουν μεγάλες ευκαιρίες για την προώθηση της κοινής γεωργικής πολιτικής της ΕΕ σύμφωνα με τις αρχές της βιώσιμης ανάπτυξης, εάν κατά την πορεία της ανάπτυξης των υποψηφίων χωρών εγκαταλειφθούν οι εντατικές καλλιέργειες και η χρήση χημικών προϊόντων στη γεωργία επιτυγχάνοντας κατ' αυτό τον τρόπο άμεσα μια περισσότερο φυσική μορφή παραγωγής[semigr ] η κοινοτική χρηματοδότηση θα πρέπει να ενθαρρύνει τους γεωργούς στις υποψήφιες χώρες να κινηθούν προς αυτή την κατεύθυνση[semigr ] αυτό θα οδηγήσει επίσης τα υφιστάμενα κράτη μέλη στη σωστή κατεύθυνση[semigr ]

19. θεωρεί ότι τα κίνητρα για μια γεωργία που θα προσανατολίζεται περισσότερο στο περιβάλλον θα πρέπει να οριστούν κατόπιν συνεννόησης με τον τοπικό πληθυσμό και να προσαρμόζονται στις ανάγκες και τις επιθυμίες του, δεδομένου ότι είναι ιδιαίτερα σημαντικό να ενθαρρυνθούν οι γεωργικές οργανώσεις να συμμετέχουν στην ανάπτυξη και την ενσωμάτωση των περιβαλλοντικών στόχων στη γεωργία[semigr ]

20. εφιστά την προσοχή στο γεγονός ότι η αποτελεσματικότητα των προενταξιακών μέσων ενίσχυσης εξαρτάται από τον βαθμό ομοιομορφίας τους[semigr ] τα διάφορα μέσα πρέπει να ενισχύουν την αρχή της προσθετικότητας ενώ ολόκληρη η χρηματοδότηση ενός συνόλου έργων πρέπει, κατά κανόνα, να προέρχεται από ένα και μόνον μέσο χρηματοδότησης[semigr ] οι ενισχύσεις πρέπει να επικεντρώνονται περισσότερο από ό,τι είχε αρχικά προγραμματισθεί, στην προενταξιακή περίοδο προκειμένου να διασφαλιστεί η επιτυχημένη ενσωμάτωση της κοινοτικής νομοθεσίας στις νομοθεσίες των υποψηφίων χωρών[semigr ] για να διασφαλιστεί η απαραίτητη για την διαδικασία της διεύρυνσης ευελιξία, η προενταξιακή ενίσχυση και η ενίσχυση μετά την ένταξη πρέπει να συμπεριληφθούν στην ίδια θέση του προϋπολογισμού της ΕΕ[semigr ]

21. πρέπει, προκειμένου να αυξηθεί η συμμετοχή του πληθυσμού, να χορηγηθεί κατά προτεραιότητα ενίσχυση προς τις ΜΚΟ που ασχολούνται με τους τομείς προστασίας του περιβάλλοντος, δημόσιας υγείας και προστασίας των καταναλωτών[semigr ]

22. θεωρεί ότι θα πρέπει να προωθηθεί η ευαισθητοποίηση των πολιτών σε ό,τι αφορά το περιβάλλον, ώστε να ενισχυθούν οι τοπικές περιβαλλοντικές δράσεις σύμφωνα με την Ατζέντα 21[semigr ]

23. θεωρεί ότι θα πρέπει να ενισχυθεί η ανταλλαγή τεχνογνωσίας μεταξύ των τοπικών οργανώσεων στα κράτη μέλη και των αντίστοιχων οργανώσεων στις υποψήφιες χώρες[semigr ]

24. θεωρεί απολύτως απαραίτητη τη σωστή και εμπεριστατωμένη ενημέρωση του πληθυσμού των υποψηφίων χωρών σε ό,τι αφορά τα προβλήματα του περιβάλλοντος[semigr ] οι υφιστάμενες και οι ενδεχόμενες νέες ΜΚΟ θα πρέπει να συμβάλλουν ενεργά στην εν λόγω ενημέρωση, και για το σκοπό αυτό θα πρέπει να τους παρασχεθεί κατάλληλη χρηματοδοτική και οργανωτική βοήθεια από τις αρχές[semigr ]

25. είναι απόλυτα πεπεισμένο ότι η διαδικασία διεύρυνσης αποτελεί μεγάλη ευκαιρία για τη βελτίωση της κατάστασης του περιβάλλοντος στην Ευρώπη[semigr ] στόχος πρέπει να είναι η βιώσιμη ανάπτυξη που θα επιτευχθεί με ανάπτυξη και υλοποίηση της περιβαλλοντικής νομοθεσίας και με την ενσωμάτωση περιβαλλοντικών ζητημάτων σε όλες τις άλλες πολιτικές[semigr ] αυτή η απαίτηση θα πρέπει να ισχύει εξίσου για τα υφιστάμενα και για τα μελλοντικά κράτη μέλη της ΕΕ[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή των Περιφερειών, τα κοινοβούλια των κρατών μελών και τις κυβερνήσεις και τα κοινοβούλια των υποψηφίων χωρών.